Noh dääne sehr erfolgryyche Johr hän d Leischtige vom FCB immer meh noocheloh, sodass är sich im Johr 1988 pletzlig in dr NLB wider gfunde het. Will au bald mol d Zueschauer ussbliibe sin, wär dr FCB fascht banggrott gange. Gliggligerwyys het er sich wider kenne erhole, und im 1993 isch noh n em 100 Johresjubiläum denn d Wändi koh: 1994 isch dr FCB  wider uffgstiige und spiilt syt denn ununterbroche in dr NLA. In de neggschte paar Johr isch dr FCB konschtant im Mittelfäld vo dr NLA gsi, bevor er denn im neye Joggeli nach dr Johrdausigwändi so richtig losgleggt het.